Diari Oficial de la Generalitat Valenciana


Sumari del DOGV 9773, del 24-01-2024 (2024/495)

Extracte de la Convocatòria de 15 de gener de 2024, del Consell General de l'Institut Valencià de Finances, per a l'atorgament de préstecs bonificats «Préstec IVF Entitats Socials».
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9773

Data del DOGV
:   24-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/495


Data del document
:   15-01-2024

Organisme emissor
:   Institut Valencià de Finances

Tipus de document
:   Extracte

Descriptors 

:   * Institut Valencià de Finances

Extracte de la Convocatòria de 15 de gener de 2024, del Consell General de l'Institut Valencià de Finances, per a l'atorgament de préstecs bonificats «Préstec IVF Entitats Socials». [2024/495]  
BDNS (identif.): 739970.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/739970)  
  
Primer. Persones beneficiàries  
1. La/el sol·licitant ha de prestar un servei concertat o haver rebut una subvenció de la Generalitat Valenciana per a l'exercici 2024 en una de les modalitats descrites en l'article dos.  
2. La persona beneficiaria estarà en disposició de comptar amb totes les llicències, autoritzacions i permisos necessaris per a l'execució del projecte i complir la normativa nacional i comunitària que resulte aplicable i, en particular, en matèria de competència, contractació del sector públic i medi ambient.   
3. El beneficiari acreditarà estar al corrent de compliment de les obligacions tributàries davant l'Estat i la Generalitat, així com de les obligacions davant la Seguretat Social.  
4. La persona beneficiaria no estarà subjecte a una ordre de recuperació pendent, després d'una decisió de la Comissió Europea declarant una ajuda il·legal i incompatible amb el mercat comú.  
5. La persona beneficiaria no es trobarà en cap de les següents circumstàncies previstes en l'article 13 de la Llei 38/2003, de 17 de novembre, general de subvencions (LGS):  
a) Haver sigut condemnades mitjançant sentència ferma a la pena de pèrdua de la possibilitat d'obtindre subvencions o ajudes públiques o per delictes de prevaricació, suborn, malversació de cabals públics, tràfic d'influències, fraus i exaccions il·legals o delictes urbanístics.  
  
b) Haver sol·licitat la declaració de concurs voluntari, haver sigut declarats insolvents en qualsevol procediment, trobar-se declarats en concurs, llevat que en este haja adquirit l'eficàcia un conveni, estar subjectes a intervenció judicial o haver sigut inhabilitats conforme al Reial decret legislatiu 1/2020, de 5 de maig, pel qual s'aprova el text refós de la Llei concursal, sense que haja conclòs el període d'inhabilitació fixat en la sentència de qualificació del concurs.  
  
c) Haver donat lloc, per causa de la qual hagueren sigut declarats culpables, a la resolució ferma de qualsevol contracte subscrit amb l'Administració.  
d) Estar incursa la persona física, els administradors de les societats mercantils o aquells que ostenten la representació legal d'altres persones jurídiques, en algun dels supòsits de la Llei 3/2015, de 30 de març, reguladora de l'exercici de l'alt càrrec de l'Administració General de l'Estat, de la Llei 53/1984, de 26 de desembre, d'incompatibilitats del Personal al Servici de les Administracions Públiques, o tractar-se de qualsevol dels càrrecs electius regulats en la Llei orgànica 5/1985, de 19 de juny, del Règim Electoral General, en els termes establits en la mateixa o en la normativa autonòmica que regule estes matèries.  
  
e) Tindre la residència fiscal en un país o territori qualificat reglamentàriament com a paradís fiscal.  
f) No trobar-se al corrent de pagament d'obligacions per reintegrament de subvencions en els termes que reglamentàriament es determinen.  
g) Haver sigut sancionat mitjançant resolució ferma amb la pèrdua de la possibilitat d'obtindre subvencions conforme a les lleis que així ho establisquen.  
h) No podran accedir a la condició de beneficiaris les agrupacions previstes en l'article 11.3 de la LGS, paràgraf segon quan concórrega alguna de les prohibicions anteriors en qualsevol dels seus membres.  
i) Les prohibicions d'obtindre subvencions afectaran també aquelles empreses de les quals, per raó de les persones que les regixen o d'altres circumstàncies, puga presumir-se que són continuació o que deriven, per transformació, fusió o successió, d'altres empreses en les quals hagueren concorregut aquelles.  
6. El beneficiari no està incurs en un procediment d'insolvència col·lectiva ni reunix els requisits per a trobar-se sotmés a un procediment d'insolvència col·lectiva a petició dels seus creditors en virtut del dret intern.  
7. El compliment dels requisits del present article ha d'acreditar-se mitjançant la signatura de la declaració responsable. El fet de presentar esta declaració responsable facultarà a l'IVF per a fer, en qualsevol moment, telemàticament o per altres mitjans, les comprovacions per mostreig o exhaustives necessàries per a verificar la conformitat de les dades consignades en estes declaracions.  
  
Segon. Objecte de la Convocatòria  
1. Esta Convocatòria té per objecte finançar les necessitats operatives de fons d'un conjunt ampli d'entitats socials, anticipant els drets de crèdit derivats d'accions concertades i de subvencions atorgades per la Generalitat Valenciana per a l'exercici 2024. En concret, ateses les circumstàncies particulars de cada col·lectiu i a l'origen i naturalesa dels fons a anticipar, esta Convocatòria planteja quatre modalitats diferents: A) diversitat funcional, B) infància, adolescència i persones en situació de risc d'exclusió social, C) majors i D) inversió per al manteniment i adequació d'infraestructures.  
  
2. Modalitat A. Diversitat funcional  
Constituïx l'objecte de la modalitat A de la present Convocatòria el finançament de necessitats operatives de fons mitjançant l'acompte dels drets de crèdit derivats de la prestació de servicis concertats, o a concertar, amb la Vicepresidència Segona i Conselleria de Servicis Socials, Igualtat i Habitatge, d'ara en avant CSSIV, per al manteniment de centres d'atenció a persones amb diversitat funcional en l'exercici 2024.  
  
3. Modalitat B. Infància, adolescència i persones en risc d'exclusió social  
Constituïx l'objecte de la modalitat B de la present Convocatòria el finançament de necessitats operatives de fons mitjançant l'acompte dels drets de crèdit derivats de la prestació de servicis concertats, o a concertar, amb la CSSIV, per a la prestació en 2024 de servicis en:  
  
• Centres d'acolliment residencial per a persones menors d'edat que es troben sota la guarda o tutela de la Generalitat.  
• Centres socioeducatius per al compliment de mesures judicials.  
  
• Suport a l'emancipació i autonomia personal de joves extutelats/as que hagen aconseguit la majoria d'edat.  
• Punts de trobada familiar.  
• Actuacions tècniques destinades a sol·licitants d'adopció i famílies adoptives.  
• Suport a persones en situació o risc d'exclusió social pertanyents a col·lectius vulnerables.  
4. Modalitat C. Majors  
Constituïx l'objecte de la modalitat C de la present Convocatòria el finançament de necessitats operatives de fons mitjançant l'acompte dels drets de crèdit derivats de la prestació de servicis concertats, o a concertar, amb la CSSIV, per al manteniment de centres d'atenció social a persones majors dependents en l'exercici 2024.  
  
5. Modalitat D. Inversió per al manteniment i adequació d'infraestructures  
Constituïx l'objecte de la modalitat D de la present Convocatòria l'atorgament de finançament per a facilitar l'execució d'inversions mitjançant l'acompte de subvencions concedides per la CSSIV a l'empara de convocatòries fetes mitjançant Resolució publicada en el DOGV per a projectes d'inversió en matèria d'equipament, vehicles adaptats, redacció de projectes i obres en l'àmbit de la Igualtat i Polítiques Inclusives.  
  
  
  
Tercer. Normes reguladores  
La convocatòria constituïx les pròpies normes reguladores i en el no previst en elles serà aplicable les normes generals aprovades pel Consell General de l'Institut Valencià de Finances mitjançant Acord de data 23 de gener de 2019, publicat en el Diari Oficial de la Generalitat Valenciana núm. 8487, de data 15 de febrer de 2019, modificat per acord del Consell General de l'IVF de data 3 d'octubre de 2019, publicat en el Diari Oficial de la Generalitat Valenciana, de data 20 de novembre de 2019.  
  
Quart. Quantia  
L'Institut Valencià de Finances reserva un volum de fons propis equivalent a 95.235.000 euros per a fer front a la demanda de finançament que poguera derivar-se d'esta línia de finançament. Estos imports poden ser ampliats durant l'exercici 2024 atesa la demanda de finançament registrat per l'IVF. El component de bonificació dels préstecs, per la rebaixa en el tipus d'interés respecte als estàndards de mercat, es finançarà amb càrrec a la subvenció de capital concedida per la Conselleria de Vicepresidència Segona i Conselleria de Servicis Socials, Igualtat i Habitatge, a través de la línia pressupostària X0103 «Finançament mitjançant l'IVF d'interessos a les entitats que tinguen subscrits acords d'acció concertada» del programa 313I00 del Pressupost de la Generalitat Valenciana per a l'exercici 2024, amb una dotació pressupostària d'1.000.000 euros, i si és el cas, una vegada esgotada la citada línia pressupostària, amb càrrec a fons propis de l'IVF.  
  
El valor nominal del préstec es calcularà de conformitat amb el que es preveu en l'article nové de la convocatòria.  
  
Cinqué. Termini de presentació de sol·licituds  
Les sol·licituds podran presentar-se des de l'endemà de la publicació de la Convocatòria en el Diari Oficial de la Generalitat Valenciana i en la pàgina web de l'IVF  
  
Sisé. Altres dades  
1. Documentació: la prevista en l'article seté de la Convocatòria.  
  
2. Característiques del finançament: las previstes en l'article nové de la Convocatòria.  
3. La sol·licitud de finançament es realitzarà mitjançant els formularis d'emplenament electrònic previstos en la Convocatòria, sent obligatòria la seua presentació en línia a través dels mitjans disponibles en la pàgina web de l'IVF (https://prestamos.ivf.es).  
4. Les persones beneficiàries hauran de reunir els requisits establits en l'article tercer de la Convocatòria.  
  
València, 15 de gener de 2024.- El director general de l'IVF: Enrique Montes Estellés.